Hotuba ya waziri wa usalama

HOTUBA YA WAZIRI WA USALAMA KUHUSU JINSI YA KUADIMISHA USALAMA

Naibu wa waziri wa usalama, maafisa wa usalama wa ngazi ya juu, machifu wa kaunti mbalimbali, maafisa wote wa usalama na wananchi ambao wamehudhuria hafla hii hamjambo? Ningependa kuwakaribisha katika 
mkutano huu maalum ili kujifunza jinsi ya kudumisha usalama wa wananchi wote kwa jumla.

Kwanza kabisa ningependa kuwashukuru maafisa wa usalama kwa kazi njema ambayo wamekuwa wakifanya. Hii ni kwa sababu wamekuwa wakifanya kazi bila ubaguzi wowote. Pia wamekuwa wakilinda usalama wa wananchi wote huku wakiwasihi wananchi wasikiuke sheria kwa njia yoyote. 

Pili, ningependa kusema kuwa taifa hili letu halijakuwa likiendelea vizuri kiusalama. Kila mara tumekuwa tukipata ripoti nyingi sana. Ripoti hizo bila shaka zimekuwa za kuhuzunisha na kutatanisha sana. Tumepokea ripoti za wizi kila mara. Na asilimia kubwa ya vijana ndio wamekuwa wakihusika na uhalifu huo.

Pia nikiwanyoshea kidole walinda usalama. Wengine wenyu wamekuwa wakitumia nguvu kupita kiasi wakati wanapohudumia nchi hii. Kwa hiyo tumepokea ripoti kuwa walinda usalama wamekuwa wakiwadhulumu wananchi na kuwauwa kiholela. Hivyo basi ningependa kuwahimiza maafisa wote wa usalama wasiwadhulumu wala kuwanyima wananchi haki yao ya kibinadamu.

Lingine ni kuwa kuna baadhi ya kaunti amabazo wananchi wao hasa wasichana wa umri mdogo hawawezi hata kutembea ili kukidhi mahitaji yao. Sababu kuu ni kuwa vijana wanaotumia mihadarati wamekuwa wakiwashambulia wasichana hao, kuwanajisi na kisha hatimaye kuwauwa kupitia njia ya kutatanisha sana. Hivyo nawaomba washikadau na maafisa wa usalama wakaweze kujitahidi kadri ya uwezo wao ili kukomesha na kufutilia mbali uhalifu huo.

Hatimaye nawasihi mkaweze kuyatilia maanani maneno niliyoyanena na kuyatia katika matendo. Nawahakikishia kuwa tukiyazingatia maswala hayo, tutaweza kuwa na maendeleo. Pia tukiwajibika, hakutakuweko na visa vyovyote  vya uhalifu kwani vitapungua kikamilifu. Nawakumbusha kuwa mtu ni utu na mtu asiyekuwa na utu ana kutu. Muyatafakari hayo.Asanteni sana kwa kuhudhuria.